Gereformeerde kerk Alberton-Wes

duimnael|links|300px|Die kerkgebou, einde 2017.

duimnael|links|230px|Die kerkgebou.

duimnael|regs|170px|Ds. Dirk Postma, leraar van 1981 tot 1988, sy vierde gemeente. Hy en sy voorganger het saam afstudeer in 1959.

Die Gereformeerde kerk Alberton-Wes is een van drie gemeentes van die Gereformeerde Kerke van Suid-Afrika op die Randse dorp Alberton. Die Gereformeerde kerk Alberton is op 9 Desember 1939 van Germiston afgestig terwyl Brackenhof in 1996 ontstaan het uit ’n samesmelting van Eikenhof (1946) en Brackenhurst (1982). In die eeufeesjaar van die Gereformeerde Kerk (1959) het Alberton en Eikenhof saam 551 belydende lidmate gehad. Einde 2014 het die belydende lidmate van Alberton, Alberton-Wes en Brackenhof saam 653 getel, van wie 289 (sowat 45 persent) lidmate van Alberton-Wes was.

Vanweë die snelle uitbreiding van die dorp Alberton is besluit ’n tweede gemeente moes gestig word. Op 26 Junie 1966 stig Alberton-Wes af. Eers is eredienste in ’n skoolsaal gehou en die kerkraad besluit om te wag met bouwerk aan ’n eie kerk tot die boufonds op R10 000 staan. Einde 1969 is dié mylpaal bereik. Lidmate het self die bouwerk onderneem en die kerkgebou is op 2 Mei 1970 in gebruik geneem nadat ds. F.J. van Deventer die hoeksteen tydens dieselfde geleentheid onthul het. 

 Predikante 
Die gemeente se eerste predikant, van 1967 tot 1970, was ds.Frikkie van Deventer. Hy is later na Middelburg, Kaap beroep en toe na Germiston. Hy is oorlede op 17 September 2011. Sy weduwee, Annamarie, is 'n talentvolle skilder en pianis. Hul tweede seun, Frederik, is tans jeugleraar van Linden. Ds. Van Deventer se opvolger was ds. (Mooi) Hennie Coetzee. Hy was met Wouda van der Walt getroud. Wouda was die Afrikaanse omroeper Johannes van der Walt se dogter. Hennie en Wouda het later 'n beroep na Magol aanvaar.

 Predikante 
 Van Deventer, Frederik Johannes, 1967–1970
 Coetzee, Johannes Hendrik, 1971–1981
 Krüger, dr. Petrus Paulus, 1979–1982
 Postma, Dirk, 1981–1988
 Laufs, Dirk, 1989–2004 (aanvaar sy emeritaat)
 Leuschner, dr. Frederick Wilhelm, 2002–2003 (in kombinasie met Boksburg-Suid)
 Kruger, dr. Ferdinand Petrus, 2004–2009
 Roets, Cornelius Johannes Christiaan, 2009–2024

 Bronne 
  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. Van seringboom tot kerkgebou: die argitektoniese erfenis van die Gereformeerde Kerke. Potchefstroom: Administratiewe Buro.
  Van der Walt, dr. S.J. (voorsitter: deputate almanak). 1997. Die Almanak van die Gereformeerde Kerke in Suid-Afrika vir die jaar 1998. Potchefstroom: Administratiewe Buro.
  Venter, ds. A.A. (hoofred.) 1957. Almanak van die Gereformeerde Kerk in Suid-Afrika vir die jaar 1958. Potchefstroom: Administratiewe Buro.
  Venter, ds. A.A. (hoofred.) 1958. Almanak van die Gereformeerde Kerk in Suid-Afrika vir die jaar 1959. Potchefstroom: Administratiewe Buro.
  Vogel, Willem (red.). 2014. Die Almanak van die Gereformeerde Kerke in Suid-Afrika vir die jaar 2015. Potchefstroom: Administratiewe Buro. 

 Sien ook 
 Predikante van die Gereformeerde Kerke in Suid-Afrika 



Kategorie:Alberton
Alberton-Wes